Luiz da Costa Porto Carreiro Neto

Luiz da Costa PORTO CARREIRO Neto (porhtŭ karhejrŭ netŭ) estis brazilano, doktoriĝinta inĝeniero, docento kaj asistanto ĉe la Politeknika Lernejo de Rio-de-Ĵanejro. Unu el plej grandaj mediumoj de Brazilo, sekvanto de Francisko Valdomiro Lorenz kaj kunulo de Francisco Cândido Xavier. Naskiĝis la 7-an de januaro 1895 en Recifo, Pernambuko kaj mortis en Rio-de-Ĵanejro je la 10-a horo la 21-an de julio 1964. Du tagojn post sia morto, li manifestiĝis en spiritisma seanco.

Li estis direktoro de Kemia Instituto de Politeknika Lernejo de 1937 ĝis 1946. Ĝenerala sekretario de BEL kaj vicprezidanto de BKE, vicĉefdelegito de UEA, membro de la Lingva Komitato. Dumviva membro de Brazila Spiritisma Federacio. Delegito de Pernambuko en Spiritisma Nacia Federacia Konsilantaro. Ano de Brazila Societo de Germana Kulturo kaj honora membro de Brazila Instituto de Geografio.

Ĉampiono de ŝako, li estis specialisto en artaj finaĵoj. Publikigis de 1932 ĝis 1934 artikolaron en revuo "Xadrez Brasileiro" (Brazila Ŝako).

En San-Paŭlo estas strato kun lia nomo.

 Verkoj 
 Tradukoj:
 La libro de la Spiritoj de Allan Kardec;
 La libro de Mediumoj de Allan Kardec (kun Ismael Gomes Braga);
 En Ombro kaj en Lumo de spirito Victor Hugo;
 Nia Hejmo de spirito Andreo Ludoviko;
 Ago kaj Reago de spirito Andreo Ludoviko;
 Paŭlo kaj Stefano de spirito Emmanuel;
 Antaŭ Du Mil Jaroj de Emmanuel;
 Psikografioj:
 Ciência Divina (Dia Scienco) de spirito Jaime BRAGA.
 Mediuma Poemaro
 Vortaroj:
 Grande Dicionário Português­Esperanto. Eld. Brazila Esperanto-Ligo, Brasiljo, 2015.
 Kunredaktis kun Alberto Couto Fernandes kaj Carlos Domingues Kompletan Portugala-Esperantan Vortaron, publikigitan en 1936.
Recenzoj
Pri Grande Dicionário Português­Esperanto

 Referencoj 

 Eksteraj ligiloj 
 Mensageiro  - Revista Espírita Cristã.
 Listo de direktoroj de la Lernejo pri Kemio  de la Universitato de Rio-de-Ĵanejro.
 WorldCat Identities
 Spiritismo kaj Esperanto  - Portal do Espírito.
 La Historio de Esperanto en Pernambuko 

COSTA PORTO CARREIRO, Luiz da Neto
COSTA PORTO CARREIRO, Luiz da Neto